**หัวข้อข่าว :** จี้ผลิตข้าวนิ่มป้อนค้าโลก

**แหล่งที่มา :** มติชนสุดสัปดาห์ ฉบับวันที่ 18 มกราคม 2562

**วันที่สืบค้น :** วันศุกร์ที่ 18 มกราคม 2562

นายอัทธ์ พิศาลวานิช ผู้อำนวยการศูนย์ศึกษาการค้าระหว่างประเทศ มหาวิทยาลัยหอการค้าไทย และหัวหน้าโครงการศึกษาพฤติกรรมบริโภคข้าวเฉพาะเพื่อเพิ่มช่องทางการตลาดข้าวไทย กล่าวในการสัมมนาจับเทรนด์ความต้องการข้าวในตลาดโลกว่า ขณะนี้จีนที่เป็นตลาดข้าวหลักและขนาดใหญ่ของไทยเปลี่ยนไปบริโภคข้าวนิ่มและเหนียวในประเทศมากขึ้น รวมถึงประเทศอื่น ๆ ก็กำลังนิยม อาจทำให้ข้าวไทยได้รับผลกระทบในระยะยาว ขณะที่ไทยยังไม่สามารถผลิตข้าวนิ่มได้มากพอ

ซึ่งผู้ประกอบการเสนอรัฐขอให้เพิ่มผลผลิตข้าวนิ่มเพื่อทำตลาดต่างประเทศ ออกมาตรการตรวจสอบคุณภาพของข้าวที่เป็นมาตรฐานระดับสากล ส่งเสริมการปลูกข้าวเจ้าพื้นนิ่มแบบออร์แกนิกหรือ  
ข้าวอินทรีย์ให้มากขึ้น เพื่อให้สอดคล้องกับพฤติกรรมของผู้บริโภคในอนาคต